লাল বাহাদুর শাস্ত্রী আন্তর্জাতিক বিমানবন্দর
লাল বাহাদুর শাস্ত্রী আন্তর্জাতিক বিমানবন্দর (আইএটিএ: ভিএনএস, আইসিএও: ভিইবিএন) হল ভারতের উত্তরপ্রদেশ রাজ্যের বারাণসী শহর থেকে ২৬ কিমি (১৬ মা) উত্তর-পশ্চিমে বাবাতপুরে আবস্থিত একটি বিমানবন্দর। পূর্বে এটি বারাণসী বিমানবন্দর নামে পরিচিত ছিল, তবে অক্টোবর ২০০৫ সালে ভারতের দ্বিতীয় প্রধানমন্ত্রী লাল বাহাদুর শাস্ত্রীর নামে বিমানবন্দরটি আনুষ্ঠানিকভাবে নামকরণ করা হয়। ২০১৬-১৭ সালে যাত্রী পরিবহনের ক্ষেত্রে এটি ভারতের ২১ তম বৃহৎ বিমানবন্দর হিসাবে আত্মপ্রকাশ করে। বিমানবন্দরটি থেকে বিভিন্ন বিমান সংস্থা কলকাতা, দিল্লি, মুম্বই, বেঙ্গালুরু, হায়দ্রাবাদ, আহমেদাবাদ, জয়পুর, পাটনা সহ বিভিন্ন রুটে উড়ান পরিচালনা করে।